
PATVIRTINTA
Lietuvos Respublikos žemės ūkio ministro
2019 m. rugpjūčio 5 d. įsakymu Nr. 3D-461
(Lietuvos Respublikos žemės ūkio ministro
2024 m. spalio 29 d. įsakymo Nr. 3D-754   
redakcija)

GERIAUSIŲ PAGAL KOKYBĖS SISTEMAS PAGAMINTŲ MAISTO PRODUKTŲ KONKURSO „KOKYBE PAŽENKLINTAS MAISTAS“ NUOSTATAI

I SKYRIUS
BENDROSIOS NUOSTATOS

[bookmark: _Hlk178175129]1. Geriausių pagal kokybės sistemas pagamintų maisto produktų konkurso „Kokybe paženklintas maistas“ (toliau – konkursas) nuostatai (toliau – Nuostatai) reglamentuoja konkurso tikslą, maisto produktų vertinimo kriterijus, nugalėtojų apdovanojimus, taip pat konkurso vertinimo komisijos darbo pagrindinius principus.
2. Konkurso tikslas – didinti Europos Sąjungos (toliau – ES) lygiu pripažintų maisto produktų su saugoma kilmės vietos nuoroda (toliau – SKVN), saugoma geografine nuoroda (toliau – SGN), geografine nuoroda (toliau – GN) ar garantuoto tradicinio gaminio (toliau – GTG) nuoroda, ekologiškų ir pagal nacionalinę maisto kokybės sistemą pagamintų produktų (toliau – NKP) žinomumą, vartojimą ir reputaciją.
3. Nuostatai taikomi Lietuvos Respublikos žemės ūkio ministerijai, konkurso vertinimo komisijos nariams, konkursą organizuojančiam juridiniam ar fiziniam asmeniui (toliau – konkurso organizatorius) ir pagal kokybės sistemas pagamintų maisto produktų gamintojams, kurie pateikia savo produktus konkursui.
4. Konkursui gali būti teikiami maisto produktai, kurie atitinka teisės aktuose nustatytus saugos, kokybės, ženklinimo reikalavimus ir yra registruoti ar sertifikuoti ir kontroliuojami pagal kokybės sistemą (-as), nustatytą (-as) teisės aktų ir jų įgyvendinamųjų teisės aktų:
4.1. produktai su ES saugomomis nuorodomis (SKVN, SGN, GN ir GTG) – pagal 2024 m. balandžio 11 d. Europos Parlamento ir Tarybos reglamento (ES) 2024/1143 dėl vyno, spiritinių gėrimų ir žemės ūkio produktų geografinių nuorodų, taip pat dėl garantuotų tradicinių gaminių ir žemės ūkio produktų neprivalomų kokybės terminų, kuriuo iš dalies keičiami reglamentai (ES) Nr. 1308/2013, (ES) 2019/787 ir (ES) 2019/1753 ir panaikinamas Reglamentas (ES) Nr. 1151/2012, ir Lietuvos Respublikos žemės ūkio ministro 2015 m. sausio 7 d. įsakymo Nr. 3D-10 „Dėl žemės ūkio ir maisto produktų su saugoma kilmės vietos nuoroda, saugoma geografine nuoroda ar garantuoto tradicinio gaminio nuoroda pavadinimų įregistravimo“ reikalavimus ir jų pavadinimams suteikta SGN, SKVN, GN ar GTG nuoroda;
4.2. ekologiški produktai – pagal 2018 m. gegužės 30 d. Europos Parlamento ir Tarybos reglamento (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 su visais pakeitimais ir papildymais, reikalavimus;
[bookmark: _Hlk178175771][bookmark: _Hlk178175787]4.3. NKP, sertifikuoti ženklu „Kokybė“,  – pagal Lietuvos Respublikos žemės ūkio ministro 2022 m. gegužės 20 d. įsakymu Nr. 3D-351 „Dėl Nacionalinės maisto kokybės sistemos taisyklių patvirtinimo ir kai kurių žemės ūkio ministro įsakymų pripažinimo netekusiais galios“ (toliau – NKP taisyklės) patvirtintus reikalavimus;
4.4. NKP, sertifikuoti ženklu „Nacionalinė kokybė Lietuva“, – pagal NKP taisyklių reikalavimus.
[bookmark: _Hlk178255641]5. Konkurso metu varžomasi dėl geriausio maisto produkto nominacijos „Kokybe paženklintas maistas (metai)“, iš nurodytų Nuostatų 4.1, 4.2, 4.3 ir 4.4 papunkčiuose produktų grupių. Dalyvavimas konkurse yra nemokamas.

II SKYRIUS
KONKURSO SĄLYGOS

6. Konkursą inicijuoja Žemės ūkio ministerija, kuri reglamentuoja jo sąlygas ir tvirtina vertinimo komisijos sudėtį bei šiuos Nuostatus. 
7. Konkurso organizatorius siunčia kokybės sistemose dalyvaujantiems ūkininkams / gamintojams arba juos vienijančioms asociacijoms (pvz.: Lietuvos ekologinių ūkių asociacijai, Lietuvos ekologinės žemdirbystės asociacijai, Lietuvos bitininkų sąjungai, Lietuvos daržovių augintojų asociacijai, Lietuvos verslinių sodų asociacijai „Vaisiai ir uogos“ ir kt.) kvietimus teikti maisto produktus dalyvauti konkurse. Kvietime turi būti nurodyta prašymų dalyvauti konkurse bei maisto produktų pateikimo terminai ir būdai. 
8. Konkurso dalyviai pateikia konkurso organizatoriui neatlygintinai Nuostatų 4 punkte nurodytus maisto produktus ir šiuos dokumentus:
[bookmark: _Hlk178176571][bookmark: _Hlk178255260][bookmark: _Hlk178257861]8.1. laisvos formos prašymą dalyvauti konkurse, kuriame turi būti nurodyta ūkininko / gamintojo vardas, pavardė ar įmonės pavadinimas, kontaktinė informacija (adresas, elektroninio pašto adresas ir telefono numeris), teikiamo konkursui maisto produkto pavadinimas, taip pat nurodoma, pagal kurią kokybės sistemą, paminėtą Nuostatų 4 punkte, maisto produktas pripažintas (registruotas) ar sertifikuotas bei kurioje produktų grupėje, nurodytoje Nuostatų 4 punkte, ketinama varžytis. Be to, pateikiamas sutikimas, kad duomenys apie konkurso rezultatus būtų viešinami visuomenės informavimo tikslais Žemės ūkio ministerijos interneto tinklalapyje. Maisto produktas gali konkuruoti tik vienoje iš produktų grupių, nurodytų Nuostatų 4.1, 4.2, 4.3 ir 4.4 papunkčiuose;
8.2. trumpą maisto produkto aprašymą (iki 3 lapų), akcentuojant jo savybes pagal konkurso vertinimo kriterijus, tyrimų rezultatus, jau turimus laimėjimus ir kitas išskirtines produkto ar jo gamybos savybes;
8.3. maisto produkto nuotrauką (ne mažesnę kaip 13x18 cm);
8.4. kitus dokumentus, kuriais pagrindžiami konkurso vertinimo kriterijai, nurodyti Nuostatų 9 punkte.
9. Maisto produktai, pateikti konkursui, vertinami pagal šiuos kriterijus:
9.1. sudėtis ir maistinė vertė (naudojamos natūralios, neperdirbtos žaliavos, sudėtyje nėra pramoniniu būdu gautų riebalų rūgščių transizomerų (hidrintų, iš dalies hidrintų riebalų), alyvpalmių aliejaus, be technologinio būtinumo produkto gamyboje nenaudojami maisto priedai ir kt.); 
9.2. taikomi tausūs gamybos būdai, išsaugant maistines medžiagas, natūraliai esančius vitaminus, mineralines medžiagas;
9.3. paruošto vartoti produkto juslinės savybės (skonis, kvapas, išvaizda, konsistencija);
9.4. pakuotės, etiketės dizainas, novatoriškumas ar kitas išskirtinumas;
9.5. pakuotė tinkama perdirbti, lengvai rūšiuojama, dirbtinai neišdidinta (atitinka maisto produkto kiekį); 
9.6. produkto gamybos žiediškumas, poveikio klimatui neutralumas;
9.7. produkto gamybos apimtys, pardavimų augimas, eksportas ir išvežimas į kitas šalis;
9.8. produkto išskirtinumas, novatoriškumas ar kitos ypatingos savybės.

III SKYRIUS
MAISTO PRODUKTŲ VERTINIMAS

10. Konkursui pateiktus maisto produktus vertina komisija, patvirtinta Lietuvos Respublikos žemės ūkio ministro įsakymu. 
11. Komisija vertina tik tuos maisto produktus, kurie organizatoriui pateikiami iki nustatyto termino su visais pagal Nuostatus privalomais dokumentais ir informacija.
[bookmark: _Hlk178176403]12. Komisija maisto produktus vertina uždaruose posėdžiuose, slaptu balsavimu, konkurso rezultatus įformindama protokolais. Protokolą surašo Žemės ūkio ministerijos atstovas, pakviestas komisijos.
13. Komisijos posėdžiai yra teisėti, jei juose dalyvauja daugiau kaip pusė komisijos narių.
14. Organizatorius, suderinęs su konkurso vertinimo komisijos nariais laiką ir vietą, organizuoja posėdžius, jų metu trumpai pristato informaciją apie konkurse dalyvaujančius maisto produktus, parengia vertinimo formą, į kurią turi būti įtraukti Nuostatų 9 punkte nurodyti vertinimo kriterijai, bei paruošia gamintojų pateiktus produktus vertinimui, o jei reikia juos gaminti – išverda ar iškepa, ar kitaip pagamina pagal gamintojų rekomendacijas.
15. Komisija konkursui pateiktus maisto produktus vertina pagal 100 balų sistemą. Jeigu produktai, konkuruojantys vienoje produktų grupėje, nurodytoje Nuostatų 4.1, 4.2, 4.3 ir 4.4 papunkčiuose, surenka vienodą balų skaičių, sprendimas priimamas komisijos narių balsų dauguma, o jei balsai pasiskirsto vienodai, tai sprendimą dėl nugalėtojo priima komisijos pirmininkas, kai jo nėra – komisijos pirmininko pavaduotojas.
16. Komisija konkurso nugalėtojus skelbia Žemės ūkio ministerijos svetainėje ir apdovanoja produkto gamintoją žemės ūkio ministro padėkos raštu bei specialiais prizais. Apdovanojimus įteikia žemės ūkio ministras, komisijos pirmininkas arba jų įgaliotas asmuo.
17. Pakartotinai konkursą laimėjusieji maisto produktai gali būti teikiami kitam konkursui tik kitai nominacijai pagal Nuostatų 4.1, 4.2, 4.3 ir 4.4 papunkčiuose nurodytas produktų grupes.
18. Konkursą laimėjusius maisto produktus tiekiant rinkai jie gali būti paženklinami specialiu ženklu ,,Kokybe paženklintas maistas (metai)“, o informacija apie laimėjimą pateikiama populiarinant laimėjusį produktą ir (ar) jo gamintoją. 
________________________
